paragraph_text: Godine 399. se okrenuo protiv Rufina, a u čemu mu je kao dobra prilika došao ustanak ostrogotskih najamnika pod Tribigildom u Frigiji. Rufin je njegovu vojsku poslao protiv ustanika, ali je Gainas, za koji dio povjesničara vjeruju da je bio u rodu, a možda čak i dosluhu, s Tribigildom, pokazao nesklonost da se protiv njega borbeno angažira i umjesto toga od cara zatražio početak pregovora s ustanicima. Kada se činilo da ništa ne može zaustaviti ustanike, Arkadije je pristao, a kao žrtva je pao Eutropije, koji je uhićen, a potom pogubljen.